Red Bull Svjetska serija u ekstremnim skokovima u vodu

mini|desno|350px|Detalj s takmičenja u Mostaru 2017.
**Red Bull Svjetska serija u ekstremnim skokovima u vodu** (*Red Bull Cliff Diving World Series*), koju je 2009. ustanovila kompanija Red Bull, jest godišnja međunarodna serija takmičenja u ekstremnim skokovima u vodu, u kojoj učestvuje ograničen broj skakača.

Takmičari skaču s platforme koja je na visini od 26 do 28 m za muškarce, odnosno 19–21 m za žene. Takmičenja se održavaju na ograničenom broju lokacija širom svijeta.

## Plasman u seriji 
Svaki takmičar osvaja određen broj bodova na svakom takmičenju po raspodjeli predstavljenoj ispod.

### Sistem bodovanja od 2012. do 2023. 
Godine 2012. uveden je novi sistem raspodjele bodova, koji se nastavio primjenjivati i u sljedećim sezonama, zaključno s 2023.

Od 2024. uveden je novi sistem bodovanja za 12 prvoplasiranih. Pobjednik dobija 20 bodova, a 12. jedan. Ukupni pobjednik serije jest takmičar koji osvoji najviše bodova na svim takmičenjima tokom sezone. Šest prvoplasiranih u jednoj sezoni automatski je kvalificirano za nastup u sljedećoj.

## Pravila takmičenja 
* Takmičari izvode četiri skoka. Postoji devet grupa skokova i elemenata (naprijed, nazad, uzvratno, unutrašnji, prednji vijci, zadnji vijci, uzvratni vijci, unutrašnji vijci i svi skokovi iz stoja na rukama).
* Dva obavezna skoka moraju biti izvedena iz različitih pozicija odraza. Postoji pet ovih pozicija (naprijed, nazad, uzvratno, unutrašnji i stoj na rukama). Stepen težine za svaki obavezni skok iznosi 3,6. Da bude jasnije: dvostruki salto naprijed s pola vijka i dvostruki salto s 1½ vijkom spadaju u različite grupe, ali imaju istu poziciju odraza. Ako skok ima manji stepen težine, on će se i dalje voditi pod stepenom 3,6.
* Dva slobodna skoka moraju biti iz različitih grupa. Osim toga, slobodni skokovi moraju se izvoditi u naizmjeničnom redoslijedu na svakom takmičenju.
* Spisak skokova svakog skakača treba se sastojati od dva obavezna skoka fiksnog stepena težine za svakog skakača (3,6) i dva slobodna skoka kojima je stepen težine određen prema HDA tabeli iz 2010.
* Prvi obavezni skok bit će izveden nakon kratkog zagrijavanja tokom drugog dana treninga. Ovo je već dio takmičenja i računat će se 100% prema ukupnom rezultatu. Nakon ove prve serije skokova trening se može nastaviti. Sljedećeg dana bit će jedan kraći period za zagrijavanje, nakon čega slijede dva skoka (jedan obavezni, jedan slobodni).
* Posljednji skok izvest će osam najbolje plasiranih skakača (pobjednici u duelima + jedan sretni gubitnik) počevši od skakača koji ima najmanje bodova nakon prva tri skoka.
* Ako skakač zauzme startni položaj i krene izvesti skok, a zatim odustane neposredno prije skoka iz bilo kojeg razloga, svaki sudija oduzet će mu po dva boda za prvo takvo odustajanje (*vraćanje*). Za drugo vraćanje oduzima se po još dva boda, a nakon trećeg vraćanja skok se smatra neuspješnim. Kod skokova iz stoja na rukama tačka nakon koje se računa vraćanje jest kad obje noge više ne budu u kontaktu s platformom (prema FINA-inoj definiciji).
* Prilikom skokova naprijed (uključujući vijke) dozvoljen je zalet, pod uvjetom da ima dovoljno prostora za to.
* Ako skakač upadne u vodu s podignutim rukama u skokovima u kojima u vodu prvo ulaze noge, može dobiti maksimalni skor pet bodova od svakog sudije. Pet bodova značilo bi savršenu izvedbu cijelog skoka s izuzetkom ruku. Ako su ruke u visini ramena ili ispod toga, ali nisu poravnane s tijelom (ispružene ruke ispred tijela ili sa strane), sudije mogu oduzeti od 0,5 do dva boda po vlastitom nahođenju u skladu sa stepenom greške.
* Odstupanje u poziciji pri samom ulasku u vodu ili neposredno prije njega može oduzeti od 0,5 do dva boda po nahođenju sudije. Za odstupanje u poziciji na sredini skoka ne može se dobiti više od 4,5 bodova od svakog sudije. Ako je skok izveden u potpuno različitoj poziciji od najavljene (npr., trostruki zgrčeni salto unazad umjesto trostrukog pruženog), za skok se mogu dobiti maksimalno dva boda.
* Svi skokovi navedeni u listi moraju imati najmanje 180 stepeni rotacije oko horizontalne osi.

## Ocjenjivanje 
* Pet sudija ocjenjuje svaki skok ocjenama od 0 do 10, s povećanjem od 0,5 bodova.
* Svaki sudija ocjenjuje skok bez ičije pomoći.
* Najviša i najmanja ocjena odbacuju se. Preostale tri sabiraju se i množe sa stepenom težine tog skoka. Tako se dobija rezultat za svaki skok. Rezultati svih skokova sabiraju se kako bi se dobio konačni ukupni rezultat svakog takmičara.
* Vraćanje rezultira oduzimanjem od ocjene od svakog sudije po instrukciji glavnog sudije. Skok će biti ocijenjen kao i obično, ali će službeni spiker oduzeti po dva boda od ocjene od svakog sudije.

## Pobjednici 
### Muškarci 
### Žene 
## Lokacije 
## Napomene 
## Reference 
## Vanjski linkovi 
* Službeni sajt 


Svjetska serija u ekstremnim skokovima u vodu
Svjetska serija